
ZÁKLADNÁ ŠKOLA, Ul. školská 168, ŠTRBA

Školský vzdelávací program





NÁZOV: Športuj a poznaj svoj región

## Vzdelávací program

Stupeň vzdelania ISCED 1 /primárne vzdelávanie

Dĺžka štúdia štyri roky

Stupeň vzdelania ISCED 2 /nižšie sekundárne vzdelávanie

Dĺžka štúdia päť rokov

Vyučovací jazyk slovenský

Študijná forma denná

Druh školy štátna

Doklad o získanom vzdelaní vysvedčenie s doložkou

## Predkladateľ

Názov školy Základná škola

Adresa Školská 168, 059 38 ŠTRBA

IČO 37876040

Riaditeľka školy Mgr. Ľubomíra Iľanovská

Zástupkyňa RŠ Ing. Beata Pastuchová

Ďalšie kontakty 052/7791 109 (tel.,fax)

0911 695 015, 0911 695 021 [zsstrba@zsstrba.sk](mailto:zsstrba@zsstrba.sk)

Zriaďovateľ

Názov Obec ŠTRBA

Adresa Hlavná 188, 059 38 ŠTRBA

Kontakty 052/7781 461-4

052/7781 460 (fax)

[strba@strba.sk](mailto:strba@strba.sk)

www.strba.sk

Platnosť dokumentu od 1.9. 2022 Podpis riaditeľky

# Charakteristika školy

Obecná škola s právnou subjektivitou od 1. júla 2002 s maximálnou kapacitou 600 žiakov. Škola je situovaná v okrajovej časti obce, má dostatok zelene a priestranstiev umožňujúcich pohyb v areáli školy.

* Zameranie školy
* Výuka cudzích jazykov
* 1.r. -9.r. prvý cudzí jazyk - anglický jazyk
* 7. r. -9.r druhý cudzí jazyk -nemecký jazyk, ruský jazyk ( podľa záujmu žiakov)
* Náboženská výchova v alternatíve s etickou výchovou
* Športová príprava v B triedach na II. stupni:

-vyučuje sa podľa štátneho vzdelávacieho programu a rámcového učebného plánu ( 3

hodiny do týždňa)

* environmentálna a regionálna výchova
* primárna prevencia drogových závislostí
* rozvoj a zvyšovanie digitálnej gramotnosti
* starostlivosť o žiakov zo sociálne znevýhodneného prostredia a žiakov v hmotnej núdzi
* v zmysle Listiny ľudských práv a Dohovoru o právach dieťaťa snažíme sa eliminovať problémy segregácie rómskych detí a žiakov v škole, vytvárame vhodné podmienky v triedach s ostatnou populáciou
* škola sa podieľala na plnení Národného programu prevencie obezity
* výsledky práce propagujeme v miestnych periodikách ( obecné noviny, obecná televízia, webová stránka)
* **Charakteristika žiakov**

Prevládajú žiaci z obce a jej miestnych častí - Tatranská Štrba, Štrbské Pleso. Dochádzajúcich žiakov máme zo Šuňavy, Lučivnej , Važca, Svitu a Popradu.

* **Charakteristika pedagogického zboru**

Na škole pracuje výchovný poradca, koordinátor primárnej prevencie drogových závislostí, koordinátor environmentálnej výchovy a koordinátor školského vzdelávacieho programu. Na škole pracuje školský špeciálny pedagóg a asistentka učiteľa.

Pedagogickí pracovníci majú možnosť vzdelávania, ako súčasť plánu profesijného rozvoja a celoživotného vzdelávania, ktoré zabezpečuje u pedagogických a odborných zamestnancov sústavný proces nadobúdania vedomostí, zručností a spôsobilosti s cieľom udržiavať, obnovovať, zdokonaľovať a dopĺňať profesijné kompetencie potrebné na výkon pedagogickej praxe a na výkon odbornej činnosti so zreteľom na premenu tradičnej školy na modernú.

Schopnosť inovovať obsah a metódy výučby, skvalitniť výstupy výchovno-vzdelávacieho procesu, byť pripravený reagovať na potreby trhu práce a zmeny vo svojej vzdelávacej politike je súčasťou práce vedúceho pedagogického zamestnanca. Podpora získavania profesijných kompetencií potrebných na výkon špecializovaných činností a zavádzanie IKT do výchovno-vzdelávacieho procesu.

* **Spolupráca s rodičmi a inými subjektmi**
* Rada rodičov - 11-členná rada. Rodičia sú nápomocní škole v každej situácii. Organizujú rôzne kultúrne a športové podujatia, sponzorujú aktivity školy.
* Rada školy - 11-členná rada. Je funkčná a zasadá spravidla 4-krát ročne.
* Riadiaca a metodická práca–. Kontrolu plnenia učebných osnov a časovo-tematických plánov robia vedúci koordinačných tímov. Ich práca sa riadi podľa vypracovaného plánu počas celého školského roka. Čiastkové úlohy plánu sa vyhodnocujú pravidelne na jednotlivých zasadnutiach.
* Rada OZ PŠaV – je vypracovaná Vyššia kolektívna zmluva, ktorá bola schválená Radou OZ PŠaV a pracovníkmi ZŠ. Plán a jeho kontrolu riadi predseda a Rada OZ.
* Spoločný školský úrad Veľký Slavkov – metodicko-poradný orgán ZŠ.
* RÚŠS Prešov-Regionálny úrad školskej správy - metodicko-poradný orgán.
* Policajný zbor vo Svite a v súčinnosti s Obecnou políciou - riešenie vážnych priestupkov (záškoláctvo, ohrozovanie mravnej výchovy maloletých).
* Obecný úrad v Štrbe – komisia školstva, mládeže a kultúry, obecná polícia a

poriadková komisia – riešenie priestupkov a záškoláctvo.

* CPPPaP v Poprade – spolupráca v protidrogovej oblasti, využívanie všetkých športových aktivít pre zdravý život bez drog.
* ÚPSVaR v Poprade - detská kuratela – spolupráca v dôsledkoch ohrozovania mravnej výchovy maloletých, záškoláctva
* Školský špeciálny pedagóg - výchova a vzdelávanie žiakov s VPU (vývinové poruchy učenia)
* Výchovný poradca- žiaci zo SZP a v HN, záškoláctvo a rozmiestnenie končiacich žiakov.
* **Priestorové a materiálno-technické podmienky školy**

Škola momentálne disponuje s 2 telocvičňami s príslušenstvom ( 4 šatne a sprchy) , 15 triedami, 1 počítačovou učebňou, 1 multifunkčnou učebňou, 2 jazykovými laboratóriami, 1 špeciálnou učebňou chémie a fyziky, 1 cvičnou kuchyňkou, 2 oddeleniami ŠKD, 2 triedami školských dielní, školským pozemkom, žiackou a učiteľskou knižnicou, skladom učebníc, archívom, kabinetmi – 1. - 4. ročník, slovenský jazyk, matematika, fyzika, chémia, technické práce, občianska výchova, dejepis, zemepis, prírodopis, jazyky, hudobná výchova, výtvarná výchova, telesná výchova a kabinet športových tried.

Školský atletický areál s antukou a trávnatou plochou je využívaný na atletické disciplíny a loptové hry. Multifunkčné ihrisko sa taktiež využíva na loptové, pohybové hry, záujmovú krúžkovú činnosť a pre širokú verejnosť. Do areálu školy pribudli: certifikované detské ihrisko s vybavením na tartanovom povrchu a zostava detských preliezok .

Školská kuchyňa a jedáleň poskytuje stravovanie pre cca 300 stravníkov.

* **Charakteristika inovovaného školského vzdelávacieho programu**
* Zaradenie cudzích jazykov s cieľom zvýšiť a rozšíriť jazykovú gramotnosť žiakov. Zámerom IKT je zlepšenie digitálnych zručností. Vzhľadom na prírodné podmienky zvýšiť pohybovú aktivitu žiakov a vybudovať kladný vzťah k športu. Podporovať a zviditeľniť ľudové zvyky a tradície v regionálnej výchove a pestovateľských prácach.

Vízia školy

Chceme byť školou reagujúcou na potreby žiakov, ich rodičov, spoločnosti, aby každé dieťa malo šancu a podmienky pre zmysluplnú tvorivú činnosť, aktívne učenie sa. Ide nám o lepšiu budúcnosť našich žiakov, a preto sa nezastavíme v hľadaní prostriedkov, ktoré ju majú umožniť. Poslaním našej školy je v spolupráci s rodičmi žiakov a miestnou komunitou vychovávať zodpovedných, celoživotne sa vzdelávajúcich ľudí. Naučiť ich mravným postojom, ideálom a hodnotovým systémom, vyzbrojiť ich schopnosťami, zručnosťami a vedomosťami, potrebnými na úspešný život v neustále sa meniacej spoločnosti.

Strategické ciele školy

* vychádzať z tradície školy a skvalitňovať výchovno - vzdelávací proces

prostredníctvom rozvíjania kľúčových kompetencií žiakov, od r. 1972 sú na našej

základnej škole zriadené športové triedy

* podporiť osobnosť, záujem a talent každého žiaka
* viesť žiakov v duchu environmentálnej a regionálnej výchovy
* starať sa o žiakov zo sociálne znevýhodneného prostredia a v hmotnej núdzi
* podporovať „Národný program prevencie obezity“
* posilniť motiváciu učiteľov a podporiť ich profesionálny a osobnostný rast

Uplatňovanie nových metód a foriem vyučovania

* ocenenie používania nových metód a foriem práce v osobnom príplatku a v ročnom hodnotení pedagógov
* vytvorenie plánu projektového vyučovania – každý rok zaraďovať 2 až 3 komplexne spracované projekty (témy pre žiakov zaujímavé a zároveň riešiť aktuálne problémy– napr. environmentálne problémy a problémy regiónu)
* školiť pedagógov v oblasti rozvíjania kľúčových kompetencií žiakov – externe, interne, na pedagogickej rade

Dobrá znalosť jazykov

* podpora ďalšieho vzdelávania pedagogických pracovníkov ako rozšírenie aprobácie v oblasti cudzích jazykov
* ponúknuť žiakom záujmové útvary zamerané na zdokonaľovanie komunikácie v cudzom jazyku.

Počítačová gramotnosť

* rozšírenie databázy výučbových programov pre vyučovacie predmety
* zlepšenie digitálnych zručností sociálne slabších žiakov
* organizovaním krúžkov umožniť väčšie využitie učebne podľa záujmu žiakov
* maximálne podporovať ďalšie vzdelávanie pedagogických zamestnancov

v tejto oblasti

* Profil absolventa
* Absolvent **primárneho vzdelávania** má osvojené základy čitateľskej, pisateľskej,

matematickej, prírodovednej, kultúrnej a mediálnej gramotnosti, ktoré sa budú postupne rozvíjať v rámci nižšieho stredného stupňa vzdelávania.

* Profil absolventa sa odvíja od kompetencií, ktoré žiak získal v procese vzdelávania a sebavzdelávania v rámci **nižšieho stredného stupňa** vzdelávania a iných rozvíjajúcich aktivít. Absolvent nižšieho stredného vzdelávania disponuje nasledujúcimi základnými kompetenciami, ktoré vychádzajú zo vzdelávacích štandardov vyučovacích predmetov a špecifických cieľov prierezových tém na tomto stupni vzdelávania

**Rozvoj kľúčových kompetencií žiakov**

* na veku primeranej úrovni vyjadrovať sa súvisle písomnou aj ústnou formou, v materinskom, štátnom jazyku;
* rozumieť najzakladenejším slovným spojeniam v anglickom jazyku a dokázať ich používať,
* využívať základné matematické myslenie na riešenie praktických problémov v každodenných situáciách,
* vedieť používať vybrané informačné a komunikačné technológie pri učení sa, pozná riziká spojené s využívaním internetu a médií;
* umožniť žiakom osvojiť si stratégiu učenia a motivovať ich pre celoživotné vzdelávanie
* podnecovať žiakov k tvorivému, logickému a kritickému mysleniu a k riešeniu problémov
* viesť žiakov k všestrannej a účinnej komunikácii
* naučiť žiakov ovládať prácu s informačnými a komunikačnými technológiami
* rozvíjať u žiakov schopnosť spolupracovať a rešpektovať vlastnú prácu a prácu druhých
* pomáhať žiakom poznávať a rozvíjať svoje schopnosti i reálne možnosti
* uplatňovať získané vedomosti a zručnosti pri profesijnej orientácii

Podporovať osobnosť, záujem a talent každého žiaka

* ponúknuť žiakom pestrú paletu športových, záujmových a voľnočasových aktivít
* podieľať sa na príprave kultúrnych programov v obci

**Športové triedy – „Škola ako centrum športu“**

* vytvárať trvalý vzťah k zdraviu, k športu smerujúci ku kvalitnejšiemu plneniu úloh v živote i v práci
* motivovať deti pre zapájanie sa do pravidelnej športovej činnosti
* vytvárať podmienky pre deti zo sociálne slabších rodín pre aktívnejšie a zdraviu prospešnejšie využitie voľného času
* skvalitniť materiálno - technické vybavenie a tréningové podmienky v areáli školy
* motivovať deti k pravidelnej a cieľavedomej športovej činnosti
* využitie priestorov a športovísk pre širokú verejnosť
* prehlbovať už vzniknuté dobré vzťahy s Klubom olympionikov Vysoké Tatry a využiť spoluprácu na vzdelávanie prostredníctvom športu
* rozvíjať šport v Podtatranskom regióne

Environmentálna a regionálna výchova žiakov

* pokračovať v separovaní odpadu
* prehĺbiť spoluprácu s TANAP-om
* organizovať zber liečivých rastlín, starostlivosť o zvieratá v zimnom období, besedy a exkurzie s touto tematikou
* systematickejšie zapájať žiakov do aktivít v rámci ochrany a tvorby životného prostredia
* v spolupráci so ZUŠ pokračovať v šírení tradícií a zvykov v regióne
* rozvíjať vzťah k regiónu

Starostlivosť o žiakov zo SZP a v hmotnej núdzi

* spolupracovať s pracovníkmi OcÚ a odborom sociálnych vecí a rodiny
* eliminovať problémy rómskych detí a žiakov
* vytvárať vhodné podmienky pre ich vzdelávanie v bežných triedach
* vytvárať podmienky pri prechode na dištančné vyučovanie
* udržiavať aktivity s deťmi z detského domova v Liptovskom Hrádku

Národný program prevencie obezity

Národný program boja proti obezite, ktorý je naplánovaný na roky 2015-2025 tvorí súčasť plánu prevencie v oblasti zdravia a sociálne patologických javov. zvyšovať zdravotné povedomie detí.

* voľnočasové aktivity zamerať na zmenu životného štýlu, organizovať vzdelávanie v

oblasti zdravej výživy,

* propagovať zdravý životný štýl,
* propagovať pohyb,
* monitorovať výskyt nadváhy a obezity,
* zamedziť vznik diskriminácie na škole v dôsledku nadhmotnosti alebo obezity,
* vytvoriť zdravie podporujúce podmienky pre zamestnancov.

Prierezové témy

* Ochrana života a zdravia - zámerom prierezovej témy Ochrana života a zdravia je viesť žiakov k ochrane svojho zdravia a života, tiež zdravia a života iných ľudí prostredníctvom teoretických a praktických poznatkov, zručností v sebaochrane, poskytovania pomoci iným v prípade ohrozenia zdravia a života.
* Tvorba projektu a prezentačné zručnosti – aby sa prostredníctvom vlastnej organizácie práce s naučili sa riadiť seba, tím, vypracovať si harmonogram svojich prác, získavať potrebné informácie, spracovať ich, vedeli si hľadať aj problémy, ktoré treba riešiť, správne ich pomenovať, utvoriť hypotézu, overiť ju a pod. Prezentovať svoju prácu písomne aj verbálne s použitím informačných a komunikačných technológii a ďalšie spôsobilosti
* Environmentálna výchova sa ako prierezová téma prelína všetkými predmetmi, ale najmä prvoukou, prírodovedou, vlastivedou, pracovným vyučovaním, etickou výchovou. Umožňuje žiakom získať vedomosti, zručnosti, postoje a návyky k ochrane a zlepšovaniu životného prostredia, ktoré sú dôležité pre trvalo udržateľný život na Zemi
* Dopravná výchova – výchova k bezpečnosti v cestnej premávke Zámerom Dopravnej výchovy – výchovy k bezpečnosti v cestnej premávke je pripraviť žiakov na bezpečný pohyb v cestnej premávke – ako chodcov alebo cyklistov.
* Regionálna výchova a ľudová kultúra úzko súvisí s prierezovou témou

Multikultúrna výchova, ale vo svojom obsahu sa ešte hlbšie zaoberá živým a hodnotným

hmotným a nehmotným kultúrnym dedičstvom Slovenska.

* Mediálna výchova - j položiť základy mediálnej gramotnosti žiakov a postupne zvyšovať úroveň schopností kriticky prijímať, analyzovať, hodnotiť a komunikovať širokú škálu mediálnych obsahov
* Osobnostný a sociálny rozvoj sa prelína celým vzdelávaním. Jej hlavným cieľom je rozvíjať osobnosť žiakov predovšetkým v oblasti postojov a hodnôt.

Prostredníctvom nej sa zároveň s vedomostným rozvojom žiakov cielene rozvíjajú aj ich osobné a sociálne kompetencie.

Voľno časové aktivity

* organizovať tak, aby každé dieťa v nej malo dostatok priestoru na sebarealizáciu, rozšírilo svoj obzor, prehĺbilo zručnosti a návyky, pociťovalo radosť z vykonanej práce, zregenerovalo svoje psychické i fyzické sily
* preventívne usmerňovať využívanie voľného času a starostlivosti pre deti zo sociálne znevýhodneného prostredia
* eliminovať sociálno - patologické javy
* podporovať činností na čerstvom vzduchu
* Stupeň vzdelania
* Primárne vzdelanie, získa žiak úspešným absolvovaním posledného ročníka ucelenej časti vzdelávacieho programu pre I. stupeň základnej školy.Dokladom o získanom  stupni vzdelania je vysvedčenie s doložkou.
* Hodnotenie absolventa primárneho vzdelávania
* súvislé vyjadrovanie ( výstižne a kultivovane písomnou aj ústnou formou primeranou primárnemu stupňu vzdelávania,
* vyjadrenie svojho j názoru
* uplatnenie ústretovej komunikácie pre vytváranie dobrých vzťahov so spolužiakmi, učiteľmi, rodičmi a s ďalšími ľuďmi, s ktorými prichádza do kontaktu,
* porozumie rôznym typom doterajších textov a bežne používaným prejavom neverbálnej komunikácie
* v cudzích jazykoch- schopnosť na primeranej úrovni porozumieť hovorenému textu, uplatniť sa v osobnej konverzácii, ako aj tvoriť texty, týkajúce sa bežných životných situácií
* používanie základného matematického myslenia na riešenie rôznych praktických problémov
* ovládanie základov počítačových aplikácií, či vie používať kreslenie a

písanie na počítači

* komunikácia pomocou elektronických médií, uvedomovanie si rozdielu medzi

reálnym a virtuálnym svetom

* riešenie problémov a konfliktov vo vzťahoch primeraným (chápavým a

spolupracujúcim) spôsobom

* kontrola vlastného konania
* uvedomovanie si svojho práva a povinnosti
* ako sa dokáže vyjadrovať
* Nižšie sekundárne vzdelávanie (nižšie stredné vzdelanie), získa žiak úspešným absolvovaním posledného ročníka ucelenej časti vzdelávacieho programu pre II. stupeň základnej školy. Dokladom o získanom stupni vzdelania je vysvedčenie s doložkou.
* **Hodnotenie absolventa nižšieho sekundárneho vzdelávania**

Na kontrolu a hodnotenie žiakov sa odporúčajú postupy na zabezpečenie korektného a objektívneho hodnotenia:

* verbálna i písomná forma kontroly úrovne osvojenia poznatkov hodnotenie praktických zručností s dôrazom na samostatnosť a správnosť tvorby záverov z riešenia úloh
* samostatná práca žiakov schopnosti práce s textom
* úroveň kombinovaných verbálnych, písomných, grafických prejavov a komunikatívnych zručností kontrolovať a hodnotiť prostredníctvom prezentácie projektov
* spôsobilosť uplatňovať základy matematického myslenia, základné schopnosti poznania v oblasti vedy a techniky
* digitálna spôsobilosť
* hodnotenie podľa všeobecných metodických pokynov
* celkové hodnotenie výkonu žiaka na konci školského roka s dôrazom na:

• stále výkony počas celého školského roka

• pokrok v učení

* Zabezpečenie výučby pre žiakov so špeciálnymi potrebami – VPU

Podľa § 94 ods. 2 písmeno i) zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len

„zákon č. 245/2008 Z.z.“) sa pri výchove a vzdelávaní žiakov s vývinovými poruchami učenia postupuje podľa vzdelávacieho programu pre žiakov s vývinovými poruchami učenia (ďalej len „VPU“). Tento vzdelávací program je súčasťou školského vzdelávacieho prgramu.

Pre výchovu a vzdelávanie detí a žiakov s VPU platia všetky ustanovenia uvedené v Štátnom vzdelávacom programe, ktoré sú doplnené špecifikami uvedenými vo vzdelávacom programe pre žiakov s VPU.

V zmysle § 94 ods.1 a § 2 písmeno s) zákona č. 245/2008 Z.z. sa výchova a vzdelávanie detí a žiakov s VPU uskutočňuje :

* + v školskej integrácii, t. j. v triede alebo výchovnej skupine spolu s ostatnými deťmi alebo žiakmi školy.

**Školský špeciálny pedagóg** - vykonáva odborné činnosti v rámci špeciálnopedagogickej diagnostiky, individuálnej a skupinovej terapie, výchovno-vzdelávacej činnosti v škole priamo počas vyučovania i mimo vyučovania deťom a žiakom, ktorí majú špeciálne výchovno -vzdelávacie potreby. Poskytuje špeciálnopedagogické poradenstvo a konzultácie zákonným zástupcom detí, vyučuje predmet RŠF.

**Asistent učiteľa** – v škole máme 1 pedagogického asistenta, ktorý spoluorganizuje činnosti žiaka počas vyučovania, spolupracuje v triede s vyučujúcim učiteľom

Jeho pracovná náplň vychádza z nasledujúcich činností:

* bezprostredná spolupráca s učiteľom v triede a s pedagogickými zamestnancami školy,
* uľahčovanie adaptácie žiaka na prostredie školy a pomáhanie prekonávania bariér, ktoré plynú z narušenia,
* spoluorganizovanie činnosti žiaka počas vyučovania v súlade s pokynmi učiteľa, príp. jeho nadriadeného
* vykonávanie pedagogického dozoru počas prestávok zameraného na žiakov s VPU,
* pomáhanie pri príprave učebných pomôcok,
* spolupráca pri voľnočasových aktivitách organizovaných školou,
* počas pobytu v ŠKD spolupracuje so žiakom pri upevňovaní učiva.
* spolupráca s rodinou žiaka.

Ciele výchovy a vzdelávanie pre žiakov s vývinovými poruchami učenia

Žiaci základných škôl a špeciálnych tried pre žiakov s VPU v základnej škole plnia rovnaké ciele vzdelávania ako ostatní žiaci základných škôl na primárnom a nižšom sekundárnom stupni vzdelávania.

**Profil absolventa**

Osvojené kľúčové kompetencie absolventa základnej školy v prípade žiakov s VPU zodpovedajú profilu absolventa primárneho a nižšieho sekundárneho stupňa školského vzdelávania.

**Vzdelávacie oblasti**

Obsah školského vzdelávania žiakov s VPU v špeciálnych triedach a v školskej integrácii v základných školách je rovnaký ako obsah školského vzdelávania žiakov základných škôl.

|  |  |
| --- | --- |
| **VZDELÁVACIA OBLASŤ** | **VYUČOVACIE PREDMETY** |
| **JAZYK A KOMUNIKÁCIA** | SLOVENSKÝ JAZYK A LITERATÚRA |
| ANGLICKÝ JAZYK | |
| **MATEMATIKA A PRÁCA**  **S INFORMÁCIAMI** | MATEMATIKA |
| INFORMATIKA | |
| **ČLOVEK A PRÍRODA** | PRVOUKA |
| PRÍRODOVEDA | |
| **ČLOVEK A SPOLOČNOSŤ** | VLASTIVEDA |
| **ČLOVEK A HODNOTY** | ETICKÁ VÝCHOVA/ NÁBOŽENSKÁVÝCH./NÁBOŽENSTVO |
| **ČLOVEK A SVET PRÁCE** | PRACOVNÉ VYUČOVANIE |
| **UMENIE A KULTÚRA** | HUDOBNÁ VÝCHOVA |
| VÝTVARNÁ VÝCHOVA | |
| **ZDRAVIE A POHYB** | TELESNÁ A ŠPORTOVÁ VÝCHOVA |
| **ŠPECIÁLNOPEDAGOGICKÁ**  **PODPORA** | INDIVIDUÁLNA LOGOPEDICKÁ INTERVENCIA |
| ROZVÍJANIE ŠPECIFICKÝCH FUNKCIÍ | |

Špecifiká výchovy a vzdelávania

Začlenený žiak v školskej integrácii sa vzdeláva podľa rámcového učebného plánu príslušnej školy, v ktorej sa vzdeláva a podľa individuálneho vzdelávacieho programu (ďalej len „IVP“) s prihliadnutím na narušenie. Obsah jeho vzdelávania vychádza zo vzdelávacieho programu pre deti a žiakov s vývinovými poruchami učenia.

Špeciálny pedagóg metodicky usmerňuje vyučujúcich a spolupracuje na tvorbe IVP. Metódy a postupy používané na vyučovaní vychádzajú z výsledkov psychologickej, logopedickej a špeciálnopedagogickej diagnostiky, cieľov a obsahu predmetu ILI a RŠF. Riaditeľ školy zabezpečí, aby v záujme žiaka boli rešpektované odporúčania uvedené v správe z odborného vyšetrenia k školskej integrácii k postupom pri vzdelávaní a k postupom pri hodnotení a klasifikácii.

* Rozvíjanie špecifických funkcií

Charakteristika predmetu

Špecifický vyučovací predmet rozvíjanie špecifických funkcií (ďalej len RŠF) je určený pre žiakov, ktorí majú vývinové poruchy učenia charakterizované v stati 2.1.

Vyučovací predmet rozvíjanie špecifických funkcií je predmet zaradený do vzdelávacej oblasti Špeciálnopedagogická podpora. Obsah aktivít, ktoré vykonáva špeciálny pedagóg sú v súlade s mentálnymi a komunikačnými schopnosťami dieťaťa, bez ohľadu na fyzický vek. Predmet RŠF vyučuje špeciálny pedagóg.

Ciele

* v maximálnej miere podporiť rozvoj špecifických funkcií ako predpokladu k úspešnému zvládnutiu čítania, písania a počítania,
* odstrániť alebo aspoň zmierniť VPU a eliminovať edukačné nedostatky, ktoré z nich vyplývajú (špeciálnopedagogická reedukácia),
* prevencia vzniku porúch správania ako následku neúspechu v komunikácii a v osvojovaní si gramotnosti,
* podporiť sociálnu a edukačnú adaptáciu a integráciu žiakov s VPU do spoločnosti.

Čiastkové ciele a obsah špecifického vyučovacieho predmetu RŠF vychádzajú

zo psychologickej, špeciálnopedagogickej a logopedickej diagnostiky.

Proces

* Vyučovacia hodina RŠF môže byť delená. Špeciálny pedagóg pracuje so žiakmi individuálne alebo v malých skupinách.
* Frekvencia cvičení so žiakmi vyplýva z učebného plánu a rozvrhu hodín.
* Špeciálny pedagóg úzko spolupracuje s rodičmi dieťaťa, so psychológom, so školským logopédom a s ostatnými pedagógmi.
* **Všeobecné zásady hodnotenia žiaka s VPU**

Pri hodnotení učebných výsledkov žiaka s VPU rešpektujeme jeho psychický a fyzický zdravotný stav, druh a závažnosť poruchy, ktorá má vplyv na úroveň a výsledky práce žiaka v príslušnom predmete. Pri hodnotení učebných výsledkov žiaka kladieme dôraz na jeho individuálne schopnosti, ktoré sú základom jeho pracovnej a sociálnej integrácie.

Pri hodnotení a klasifikácii žiaka postupujeme podľa odporúčaní špeciálneho pedagóga a školského psychológa.

O spôsobe a možnostiach hodnotenia a klasifikácie triedny alebo vyučujúci učiteľ informuje zákonného zástupcu žiaka s VPU

* Pri hodnotení žiaka s VPU učiteľ taktne posudzuje úroveň jeho vedomostí nielen v porovnaní s rovesníkmi, ale najmä v porovnaní s uplynulým obdobím vzhľadom na predchádzajúce výkony samotného žiaka.
* Pri hodnotení a klasifikácii výsledkov žiakov budeme vychádzať z ustanovenia § 55 ods. 4 zákona č. 245/2008 Z. z., zásady podľa prílohy č. 2 metodického pokynu č. 22/2011 na

hodnotenie žiakov základnej školy.

V doložke na vysvedčení budú mať uvedené, že žiak sa vzdeláva podľa vzdelávacieho programu pre žiakov s vývinovými poruchami učenia.

Pri overovaní vedomostí daný výkon hodnotíme s úľavou a prihliadnutím na dané ťažkosti žiaka. Využívame predovšetkým slovnú formu overovania vedomostí, oceňujeme snahu, taktne upozorňujeme na nedostatky. Žiak je priebežne hodnotený slovne aj známkou vo všetkých predmetoch. V záverečnej klasifikácii sú žiaci klasifikovaní známkou okrem predmetu RŠF.

* **Vzdelávacie štandardy**

Vzdelávacie štandardy pre žiakov s VPU sú rovnaké ako pre ostatných žiakov primárneho alebo nižšieho stredného stupňa. Prihliadame na individuálne schopnosti jednotlivých žiakov a dosahované výkony sú limitované samotným narušením komunikačnej schopnosti a VPU, preto nemáme ustanovené štandardy pre vyučovací predmet ILI a RŠF.

* Výchova a vzdelávanie žiakov s nadaním

Cieľom výchovy a vzdelávania žiakov s nadaním je dosiahnuť optimálny rozvoj ich nadania a pripraviť ich na tvorivé využitie tohto nadania v prospech spoločnosti. Okrem rozvoja 19 výkonových charakteristík nadania je potrebné venovať rovnakú pozornosť aj osobnostnému rozvoju nadaných žiakov, najmä v oblasti ich emocionality a sociálnych vzťahov. Výchova a vzdelávanie žiakov s nadaním sa uskutočňuje v:

1) základných školách so zameraním na rozvoj všeobecného intelektového nadania, resp. osemročných gymnáziách so zameraním na rozvoj všeobecného intelektového nadania; 2) športových školách;

3) ostatných školách v:

a) triedach so zameraním na rozvoj všeobecného intelektového nadania;

b) triedach s rozšíreným vyučovaním prírodovedných, spoločenskovedných alebo esteticko-výchovných predmetov;

c) športových triedach;

d) triedach základných škôl alebo osemročných gymnázií spolu s ostatnými žiakmi školy (školská integrácia).

Vo všetkých organizačných formách vzdelávania je potrebné vytvárať žiakom s nadaním špecifické podmienky pre úspešné rozvíjanie ich nadania a optimalizáciu vývinu ich osobnosti, najmä:

· špecifikovať v školskom vzdelávacom programe, resp. v individuálnom vzdelávacom programe ciele vzdelávania s ohľadom na druh a stupeň rozvíjaného nadania a na potrebu všestranného osobnostného rozvoja nadaných žiakov;

· zabezpečiť vzdelávanie nadaných žiakov materiálne, metodicky i personálne;

· spolupracovať so psychológom, v prípade umelecky nadaných žiakov s odborným pedagógom konkrétnej umeleckej disciplíny a športovo nadaných žiakov so športovým trénerom; · akceptovať nadaných žiakov a rešpektovať špecifiká ich osobností a správania;

· dbať na všestranný rozvoj osobnosti nadaných žiakov, a to v oblasti pohybovej, kognitívnej, motivačnej, vôľovej, emocionálnej, sociálnej i v oblasti manuálnych zručností;

· zamestnávať žiakov zmysluplne, zadávať im stimulujúce úlohy a využívať pedagogické postupy zamerané na rozvoj samostatnosti a tvorivosti žiakov, napr. projektové vyučovanie;

· umožniť žiakom vzdelávanie pod vedením tútora alebo vzdelávanie v konkrétnom predmete pod vedením učiteľa školy vyššieho stupňa;

· akceptovať vlastné postupy žiakov, ktoré vedú k žiaducim výsledkom, aj keď sa líšia od bežne používaných;

· viesť žiakov k realistickému hodnoteniu vlastných schopností i výsledkov svojej práce; · viesť žiakov k vzájomnej spolupráci.

Povinné personálne zabezpečenie

Efektívna realizácia ŠVP je podmienená potrebným personálnym zabezpečením podľa nasledujúceho rámca, pričom sa musí vychádzať z požiadaviek formulovaných v platnej legislatíve.

Pedagogickí zamestnanci

· spĺňajú kvalifikačné predpoklady na výkon pedagogickej činnosti a kvalifikačné požiadavky stanovené platnou legislatívou;

· pre realizáciu športovej prípravy v príslušnom športovom odvetví je potrebná trénerská kvalifikácia;

· preukazujú profesijné kompetencie pri práci so žiakmi a s rodičmi;

· uplatňujú zásady tímovej práce, kooperatívneho a konštruktívneho riešenia problémov.

* Motivácia učiteľov a podpora ich profesionálneho

a osobnostného rastu

Podľa § 153 zákona č. 311/2001 Z. z. (Zákonníka práce) v znení neskorších predpisov sa zamestnávateľ stará o prehlbovanie kvalifikácie zamestnancov alebo o jej zvyšovanie. Zodpovednosť vedúceho pedagogického zamestnanca – riaditeľky školy za ďalšie vzdelávanie pedagogických zamestnancov vyplýva aj z § 5 ods. 2 písm. c) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov a je v súlade so zákonom č. 245/2008 Z. z. o výchove a vzdelávaní (školský zákon) a je v súlade s § 40 ods. 4 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov.

Všetky ciele a nové pojmy uvedené v materiáli sú v súlade so zákonom o pedagogických zamestnancoch.

Škola a školské zariadenie zamestnáva kvalifikovaných pedagogických zamestnancov, ktorí sa pravidelne zúčastňujú priebežného odborného vzdelávania a v nasledujúcom období absolvujú, podľa individuálneho zaradenia, adekvátne formy vzdelávania, viď Plán profesijného rozvoja.

Požiadavky jednotlivých učiteľov na vzdelávanie vyplývajú z ich zaradenia do jednotlivých kariérových stupňov, vízie a potrieb školy. Potreba individuálneho ako aj kolektívneho odborného rastu sa javí ako dominantná úloha.

* ocenenie práce v osobnom príplatku a v ročnom hodnotení pedagógov
* vypracovať plány profesijného rozvoja pedagogických zamestnancov

v súlade s ich záujmami a prínosom pre školu

* vytvárať kultúrne prostredie pre prácu učiteľov – vybavenie zborovne,

prístup na internet, vybavenie kabinetov

* požadovať, aby všetci zamestnanci svojimi postojmi a názormi, prácou

a komunikáciou na verejnosti zastupovali záujmy školy, vytvárali imidž

školy a udržiavali dobré medziľudské vzťahy na pracovisku

* Analýza školy

Oblasti, v ktorých škola dosahuje dobré výsledky a oblasti, v ktorých sú nedostatky v úrovni výchovy a vzdelávania.

Návrhy opatrení na zvyšovanie úrovne výchovy a vzdelávania.

Silné stránky

* odbornosť vyučovania cudzích jazykov
* tradícia vyučovania športovej prípravy /od šk. roku 1972-73/
* starostlivosť o žiakov s VPU, HN a SZP
* individuálny prístup k žiakovi
* vybavenie školy IKT
* moderné vybavenie školských dielní
* záujmové útvary na škole
* v objekte ZŠ je ŠKD, ŠJ
* škola disponuje 2 telocvičňami, športovým areálom a multifunkčným ihriskom
* v areáli školy je množstvo zelene

Slabé stránky

* venovať väčšiu pozornosť vzťahom medzi žiakmi (rôzne druhy závislostí, šikanovanie, rasizmus a pod.)
* motivovať žiakov, ktorí sa nezapájali, resp. ignorovali dištančné vzdelávanie
* financovanie školstva (zvýšenie výdavkov na energie, nedostatočné finančné prostriedky na údržbu budov a areálu školy)

Príležitosti

* získavanie mimorozpočtových finančných prostriedkov
* tvorba projektov
* celospoločenské a ekonomické trendy – potreba ovládať cudzie jazyky, IKT, manuálne zručnosti
* vzdelávania, ako aj potreba zvýšiť vzdelanostnú úroveň obyvateľov (ďalšie vzdelávanie pedagogických pracovníkov)
* program Office 365 MS – skvalitňovať a naďalej vzdelávať žiakov, pedagógov
* kvalita školského prostredia – vylepšenie okolia školy, úprava areálu

Riziká

* demografický vývoj v obci
* nedostatok financií pre chod školy
* možný odchod učiteľov za lepšie plateným zamestnaním /mladí začínajúci učitelia/
* nárast žiakov s VPU
* záškoláctvo, sociálno-patologické javy, neprispôsobiví žiaci s nekontrolovateľným správaním
* opakované zneužívanie ospravedlnenia žiaka zákonným zástupcom počas dištančného vzdelávania, ako aj po návrate do školy počas prezenčnej formy vyučovania
* následky rôzneho charakteru u žiakov pri návrate do školy po dištančnom vzdelávaní

Prerokované v Rade školy: 21.9. 2022

Mgr. Ľubomíra Iľanovská, riaditeľka ZŠ

Schválené zriaďovateľom: Michal Sýkora, starosta obce

# RÁMCOVÝ UČEBNÝ PLÁN

**pre ZŠ s vyučovacím jazykom slovenským**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **vzdelávacia oblasť** | **vyučovací predmet** | ročník  primárne vzdelávanie | | | | |  | ročník  nižšie stredné vzdelávanie | | | | | |
| **1.**  **A,B** | **2.** | **3.** | **4.** | **∑** | **5.** | **6.** | **7.**  **A** | **7.**  **B** | **8.** | **9.** | **∑** |
| **Jazyk a**  **komunikácia** | slovenský jazyk a literatúra | 9 | 8 | 7 1 | 7 1 | **31** | 5 | 5 | 4 1 | 4 1 | 5 | 5 | **24** |
| anglický jazyk | 1 | 1 | 3 | 3 | **6** | 3 | 3 | 3 | 3 | 3 | 3 | **15** |
| **Matematika a práca s informáciami** | matematika | 4 | 4 | 4 | 4 | **16** | 4 1 | 4 | 4 1 | 4 1 | 4 1 | 5 | **21** |
| informatika |  | 1 | 1 | 1 | **2** | 1 | 1 1 | 1 | 1 | 1 | 1 | **4** |
| **Človek a príroda** | prvouka | 1 | 2 |  |  | **3** |  |  |  |  |  |  |  |
| prírodoveda |  |  | 1 | 2 | **3** |  |  |  |  |  |  |  |
| fyzika |  |  |  |  |  |  | 2 | 1 | 1 | 2 | 1 1 | **6** |
| chémia |  |  |  |  |  |  |  | 2 | 2 | 2 | 1 | **5** |
| biológia |  |  |  |  |  | 2 | 1 1 | 2 | 2 | 1 | 1 | **7** |
| **Človek a spoločnosť** | vlastiveda |  |  | 1 | 2 | **3** |  |  |  |  |  |  |  |
| dejepis |  |  |  |  |  | 1 | 1 | 1 | 1 | 1 | 2 | **6** |
| geografia |  |  |  |  |  | 2 | 1 1 | 1 | 1 | 1 | 1 | **6** |
| občianska náuka |  |  |  |  |  |  | 1 | 1 | 1 | 1 | 1 | **4** |
| **Človek a**  **hodnoty** | etická výchova/náboženská  výchova/náboženstvo | 1 | 1 | 1 | 1 | **4** | 1 | 1 | 1 | 1 | 1 | 1 | **5** |
| **Človek a svet práce** | pracovné vyučovanie |  |  | 1 | 1 | **2** |  |  |  |  |  |  |  |
| technika |  |  |  |  |  | 1 1 | 1 1 | 1 | 1 | 1 | 1 | **5** |
| **Umenie a kultúra** | hudobná výchova | 1 | 1 | 1 | 1 | **4** | 1 | 1 | 1 | 1 | 1 |  | **4** |
| výtvarná výchova | 2 | 2 | 1 | 1 | **6** | 1 | 1 | 1 | 1 | 1 | 1 | **5** |
| **Zdravie**  **a pohyb** | telesná a športová výchova | 2 | 2 | 2 | 2 | **8** | 2 | 2 | 2 | 2 | 2 | 2 | **10** |
|  | Športová príprava |  |  |  |  |  |  |  |  | 3 |  |  |  |
|  | základ | 20 | 20 | 23 | 25 | **88** | 24 | 25 | 26 | 29 | 27 | 25 | **127** |
|  | voliteľné (disponibilné) hodiny | 2 | 3 | 2 | 1 | **8** | 3 | 4 | 4 | 4 | 3 | 5 | **19** |
|  | spolu | 22 | 23 | 25 | 26 | **96** | 27 | 29 | 30 | 33 | 30 | 30 | **146** |
|  | Ruský jazyk /nemecký jazyk |  |  |  |  |  |  |  | 2  1.sk | 2  2.sk | 0/2 | 0/2 |  |
|  | Pohybová príprava / pestovateľské práce | 1 | 1 | 1 |  |  | 1 2sk  1 1sk |  |  |  |  | 1 |  |